OpenLLM-France/wikimedia huggingface dataset:
# Metamorfisme de contacte

El metamorfisme de contacte és un conjunt d'alteracions mineralògiques i estructurals induïdes en les roques per la proximitat o contacte amb cossos intrussius de roques ígnies, produint-s'hi un augment en el grau de metamorfisme a mesura que s'aproxima al contacte.
Els canvis que es produeixen són per recristalització, que fan que la textura i els minerals puguin canviar. L'estructura original pot mantenir-se molt nítida o estar totalment esborrada, però no s'originen noves estructures. Es forma al voltant de l'intrussiu una aurèola anomenada aurèola de contacte. Roques típiques producte d'aquest metamorfisme són les roques cornianes, marbres...

## Referències

* ↑ «Roques metamòrfiques». Institut Cartogràfic de Catalunya. Arxivat de l'original el 2019-07-18. [Consulta: 2 octubre 2018].
* 1 2 «Definició de: metamorfisme de contacte». LithicUB - Litoteca. [Consulta: 2 octubre 2018].
* ↑ «Corniana». Gran Enciclopèdia Catalana. [Consulta: 2 octubre 2018].
* ↑ Montserrat Liesa i Torre-Marin; Gemma Alías López. Petrologia de les roques metamòrfiques. Ed. rev. Edicions de la Universitat de Barcelona. ISBN 84-8338-066-8.
# Monte Melkonian

Monte Melkonian (armeni: Մոնթե Մելքոնյան) (Visalia, 25 de novembre de 1957 - Mərzili, 12 de juny de 1993), també conegut com a Avo, fou un revolucionari i militar estatunidenc d'ascendència armènia. Va participar en la revolució iraniana el 1979, la Guerra civil del Líban, va ser un membre destacat de l'ASALA durant els anys 80 i un dels principals comandants armenis de la Guerra de l'Alt Karabakh. Va morir en un enfrontament a Mərzili (Districte d'Ağdam) durant la batalla d'Ağdam l'any 1993, i va ser enterrat al cementiri militar de Ierablur (Erevan). El 1996 va ser declarat Heroi Nacional d'Armènia, i el 1999, Heroi d'Artsakh.
Monte Charles Melkonian va néixer el 1957 a Califòrnia, fill de dos immigrants armenis. Durant l'adolescència, la seva família va visitar el poble d'on era originària la seva mare, a Turquia. Allà descobrí que el règim otomà havia pràcticament eliminat la comunitat armènia que hi vivia durant el genocidi armeni de 1915, fet que el va marcar profundament. Quan tenia 15 anys va començar un programa d'estudis a l'estranger, al Japó. Allà va estudiar arts marcials i japonès. Gràcies a les classes d'anglès que impartia, es va poder finançar alguns viatges pel sud-est asiàtic.
Quan va tornar als Estats Units, Monte es va graduar a la Universitat de Califòrnia a Berkeley l'any 1978 i va rebutjar una oferta per estudiar arqueologia a Oxford, per tal de poder anar a Armènia. Per aconseguir-ho, va viatjar a Teheran per demanar una visa per entrar a Armènia, que en aquells moments formava part de l'URSS. Quan va arribar a Teheran, acabava d'ocórrer el divendres negre, fet que el va decidir a involucrar-se en les protestes contra el xa.

## Referències

* ↑ «Monte Melkonian i la lluita armada». El Periódico de Catalunya, 17-04-2015. [Consulta: 3 abril 2021].
* ↑ «PhD? I’d rather be a terrorist». The Times, 12-03-2005. [Consulta: 14 juny 2021].(anglès)
* 1 2 «How a California Kid Became an Armenian War Hero». Ozy, 03-07-2018. [Consulta: 4 abril 2021].(anglès)
* ↑ «The Riddle of Monte Melkonian : Family and friends wonder how a Visalia Cub Scout with no interest in his roots ended up as a terrorist and Armenian war martyr». Los Angeles Times, 09-10-1993. [Consulta: 11 abril 2021].(anglès)
# Monte Paschi Eroica 2008

La Monte Paschi Eroica 2008 fou la primera edició de la Monte Paschi Eroica. La cursa es disputà el 8 de març de 2008 sobre un recorregut de 181 km. El vencedor fou el suís Fabian Cancellara, que s'imposà a l'esprint al seu company d'escapada, Alessandro Ballan.

## Equips participants

| Núm. | Codi | Equip |
| 1-8 | QST | Quick Step |
| 11-18 | ASA | Acqua & Sapone-Caffè Mokambo |
| 21-28 | BAR | Barloworld |
| 31-38 | COF | Cofidis, le Crédit par Téléphone |
| 41-48 | CSF | CSF Group-Navigare |
| 51-58 | SDA | Serramenti Diquigiovanni-Androni |
| 61-68 | GST | Gerolsteiner |
| 71-78 | THR | Team High Road |
| Núm. | Codi | Equip |
| 81-88 | LAM | Lampre-Fondital |
| 91-98 | LIQ | Liquigas |
| 101-108 | LPR | LPR Brakes-Ballan |
| 111-118 | SDV | Saunier Duval-Scott |
| 121-128 | TSL | Team Slipstream-Chipotle |
| 131-138 | CSC | Team CSC-Saxo Bank |
| 141-148 | MRM | Team Milram |
| 141-148 | TCS | Tinkoff Credit Systems |

## Recorregut

En la present edició els ciclistes han de superar 7 trams de strade bianche, que fan un total de 56,1 km.
* Sector 1: del km 35 al 48,5
* Sector 2: del km 53,9 al 59,4
* Sector 3: del km 82,3 al 94,2
* Sector 4: del km 95,2 al 103,2
* Sector 5: del km 132,4 al 143,9
* Sector 6: del km 163,7 al 167
* Sector 7: del km 170,4 al 172,8

## Classificació

| Pos. | Ciclista | Equip | Temps |
| 1. | Fabian Cancellara | Team CSC | 4h 34' 41" |
| 2. | Alessandro Ballan | Lampre | m. t. |
| 3. | Linus Gerdemann | Team High Road | + 15" |
| 4. | Martijn Maaskant | Team Slipstream-Chipotle | + 15" |
| 5. | Baden Cooke | Barloworld | + 15" |
| 6. | Patrick Calcagni | Barloworld | + 15" |
| 7. | Niklas Axelsson | Serramenti PVC Diquigiovanni | + 15" |
| 8. | Thomas Lövkvist | Team High Road | + 15" |
| 9. | Pàvel Brut | Tinkoff Credit Systems | + 38" |
| 10. | Ryder Hesjedal | Team Slipstream-Chipotle | + 38" |

## Enllaços externs

* Web oficial
* Resultat a sitiodeciclismo.net
* (anglès) Monte Paschi Eroica 2008 a Cyclingnews.com
# Montserrat Banegas Vila

Montserrat Banegas Vila (Flix, Ribera d'Ebre, 18 de febrer de 1974) és una escriptora catalana.
És llicenciada en ciències polítiques. Va completar la seva formació amb estudis de postgrau en teoria política a Barcelona, on actualment viu i treballa. El 2008 va debutar amb la novel·la Una dona incòmoda. El 2010 va escriure la seva segona novel·la Dobles parelles. Totes dos novel·les estan editades per l'editorial Proa. Inclosa a l'antologia Veus de la nova narrativa catalana (2010). La seva obra ha estat traduïda a l'italià.

## Referències

* ↑ «Montse Banegas», 24-01-2014. [Consulta: 19 febrer 2015].
* ↑ «Dobles parelles», 02-12-2010. [Consulta: 20 febrer 2015].
# Muhammad Zaman Mirza

Muhàmmad Zaman Mirza fou gendre de Baber i cunyat de Humayun, membre de la tribu afganesa dels Lodi, que per poc temps fou sultà de Gujarat el 1537.
Per qüestions polítiques fou empresonat a Bayana per orde del seu cunyat Humayun, però va aconseguir fugir i es va refugiar a Gujarat on Bahadur Xah Gudjarati li va adonar acollida. Mort el sultà de Gujarat assassinat a traïcio pels portuguesos davant de Diu el febrer de 1537, a Gujarat es va instal·lar la confusió per l'absència d'hereu.
Llavors Muhàmmad Zaman Mirza, va aspirar al tron i va fer un conveni amb els portuguesos pel qual els cedia Mangrol i Daman i una banda de terra a tot el llarg de la costa, a canvi del seu suport, i de ser reconegut com a sobirà de Diu que podria ser administrat pels portuguesos; però els nobles van aixecar un exèrcit contra Zaman que el va derrotar i va haver de fugir cap a Delhi.
Els nobles van cridar a l'hereu Miran Muhàmmad Xah I de Khandesh però aquest va morir de malaltia de camí cap a Ahmedabad, el 4 de maig de 1537. El seu fill Raja Ahmad Xah, que el va succeir a Khandesh i nominalment a Gujarat, fou apartat del poder per la noblesa khandesiana al cap de pocs dies o setmanes sense arribar mai a Gujarat, sent proclamat el seu oncle Miran Mubarak Xah II que va reclamar la successió. Però la noblesa de Gujarat va proclamar llavors sultà a Mahmud Khan, fill de Latif Khan, un germà rebel de Bahadur Xah. Mahmud estava precisament sota custòdia de Miran Mubarak Xah II i aquest es va negar a deixar-lo marxar però l'exèrcit gujarati dels nobles va derrotar l'exèrcit de Khandesh i va rescatar a Mahmud que només tenia 11 anys i fou coronat com Mahmud Xah III.

## Referència

M.S. Comissariat, History of Gujarat, Londres 1928, reedició Bombai 1957
# Michelle Wu

Michelle Wu (en xinès, 吳弭; Chicago, 14 de gener de 1985) és una advocada i política estatunidenca que exerceix com a alcaldessa de Boston des de 2021. És membre del Partit Demòcrata. Filla d'immigrants taiwanesos, va ser la primera dona estatunidenca asiàtica que va servir a l'Ajuntament de Boston. Va ser escollida per primera vegada el 2013 i va exercir des del 2014 fins al 2021, incloent-hi un període com a presidenta del consell del 2016 al 2018. Wu va ser elegida alcaldessa el 2021, amb el 64% dels vots, tot convertint-se en la primera dona, primera persona de color i la primera estatunidenca asiàtica escollida com a alcaldessa de Boston.
Wu és considerada un progressista polític i mentoritzada per Elizabeth Warren. Warren va ser una de les professores de Wu a la facultat de dret. Més tard, Wu va treballar a la campanya de Warren del 2012 al Senat dels Estats Units.
A l'Ajuntament de Boston, Wu ha escrit diverses ordenances que han promulgat diversos aspectes: impedir que la ciutat contracti asseguradores de salut que discriminen en la seva cobertura contra persones transgènere, protegir els aiguamolls, donar suport a l'adaptació al canvi climàtic, prohibir les bosses de plàstic, adoptar l'Ampliació d'Opcions Comunitàries, i preveure un permís parental retribuït als empleats municipals. També va participar en un intent reeixit per regular els lloguers a curt termini.
Wu ha defensat la reforma del sistema de permisos i la zonificació de la ciutat, inclosa l'abolició de l'Agència de Planificació i Desenvolupament de Boston, que segons ella estava massa polititzada i era poc transparent. També ha defensat el transport públic sense tarifes i un "New Deal verd" municipal per a Boston. Wu s'ha pronunciat a favor de desmilitaritzar el Departament de Policia de Boston i establir un sistema de resposta a crisis de seguretat comunitàries desarmades, que assumiria la responsabilitat de les trucades no violentes del 9-1-1.

## Referències

* ↑ Barry, Ellen. «波士頓會迎來首位華裔女市長嗎» (en zh-cmn-hant). 紐約時報中文網, 01-11-2021. [Consulta: 3 novembre 2021].
* ↑ Barry, Ellen. «For Progressives, Michelle Wu Points to a Way Forward», 03-11-2021. [Consulta: 5 novembre 2021].
* ↑ «Municipal election results», 02-11-2021.
* ↑ Buell, Spencer. «Michelle Wu Will Be the Next Mayor of Boston». www.bostonmagazine.com, 02-11-2021. [Consulta: 2 novembre 2021].
* ↑ «Wu, Pureval mayoral wins mark milestone for Asian Americans». .
# Mosquer capnegre

El mosquer capnegre (Empidonax atriceps) és un ocell de la família dels tirànids (Tyrannidae).

## Hàbitat i distribució

Viu als clars del bosc i arbusts de les muntanyes del centre i sud de Costa Rica i oest de Panamà.

## Referències

* ↑ «Mosquer capnegre». Cercaterm. TERMCAT, Centre de Terminologia. Rev. 20/10/2022(català)
# Mosquer cua-rogenc

El mosquer cua-rogenc (Terenotriccus erythrurus) és una espècie d'ocell de la família dels titírids (Tityridae). És l'única espècie del gènere Terenotriccus. Habita àrees boscoses de la zona Neotropical, des de Mèxic, cap al sud a la llarga d'Amèrica Central fins a Panamà i a través de Sud-amèrica fins al sud del Perú, nord de Bolívia i centre del Brasil. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «mosquer cua-rogenc». Diccionari dels ocells del món. TERMCAT. [Consulta: 29 agost 2022].
* ↑ «Cotingas, manakins, tityras, becards». IOC World Bird List Version 12.2. International Ornithologists' Union, 01-01-2021.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 452. ISBN 978-84-16728-37-4.
* ↑ BirdLife International. «Ruddy-tailed Flycatcher. Terenotriccus erythrurus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 agost 2022].
# Monarca de barbeta negra

El monarca de barbeta negra (Symposiachrus mundus) és un ocell de la família dels monàrquids (Monarchidae).

## Hàbitat i distribució

Habita els boscos de Damar, Babar i les illes Tanimbar, a les illes Petites de la Sonda.

## Referències

* ↑ «Monarca de barbeta negra». Cercaterm. TERMCAT, Centre de Terminologia. Rev. 10/05/2023(català)
# Nadia

«Nadia» té aquests significats:
Geografia:
* Districte de Nadia o Nadya o Nadiya
* Nadia (ciutat), Nadya, Nadiya o Nabadwip, ciutat de l'Índia, antiga capital del districte al qual dona nom
* Nadia Raj, antic zamindari de l'Índia a Bengala
Onomàstica:
* Rius Nadia, grup de rius a l'Índia
* Nàdia, nom de dona
# Nadhour

Nadhour o En-Nadhour (àrab: النَاظُور, an-Nāẓūr) és una localitat de Tunísia a la governació de Zaghouan, uns 25 km en línia recta al sud de la ciutat de Zaghouan. La ciutat té uns 5000 habitants i és capçalera d'una delegació amb 25.240 habitants.

## Economia

Es troba en una plana amb activitat bàsicament agrícola. A 2 km a l'oest es troba la vila de Zouagha.

## Administració

Com a delegació o mutamadiyya, duu el codi geogràfic 16 55 (ISO 3166-2:TN-12) i està dividida en cinc sectors o imades:
* En Nadhour (16 55 51)
* Aïn El Batthoum (16 55 52)
* Saouar (16 55 53)
* Bir Chaouch (16 55 54)
* Sougas (16 55 55)
Al mateix temps, forma una municipalitat o baladiyya (codi geogràfic 16 16).

## Referències

* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 53-54. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 139. ISSN: 1737-7838 [Consulta: 18 agost 2021].

## Enllaços externs

* Nadhour - Lloc web oficial
# Nanacamilpa (municipi)

Nanacamilpan és un municipi de l'estat de Tlaxcala. Nanacamilpan és el cap de municipi i principal centre de població d'aquesta municipalitat. Aquest municipi és a la part sud de l'estat de Tlaxcala. Limita al nord amb els municipis de Sactorum, al sud amb estat de Puebla, a l'oest amb San Pablo del Monte i a l'est amb Nativitas.

## Referències

* ↑ Monografia municipal de Nanacamilpan Arxivat 2016-03-04 a Wayback Machine.INAFED, 2015. (castellà)
# Nanai

Nanai (o Nonai) és un riu d'Assam, que neix a Bhutan i corre en direcció sud cap a l'oest del districte de Darrang, fins a arribar al Brahmaputra on desaigua a l'altre costat de Gawhati. Al darrer segle va modificar el seu curs. És navegable en part per bots de fins a 4 tones.
Hi ha a Assam un altre riu anomenat Nonai o Nanai, vegeu Nonai

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Múscul flexor curt dels dits del peu

El múscul flexor curt dels dits del peu (musculus flexor digitorum brevis) s'estén al mig de la planta del peu, immediatament per sobre de la part central de l'aponeurosi plantar, amb la qual s'uneix fermament.
La seva superfície profunda està separada dels vasos plantars laterals i nervis per una capa prima de fàscia.

## Origen i inserció

Sorgeix per un tendó estret, del procés medial de la tuberositat del calcani, des de la part central de l'aponeurosi plantar, i des dels septes intermusculars entre aquest i els músculs adjacents.
Passa endavant, i es divideix a quatre tendons, un per a cada un dels quatre dits menors.
Davant les bases de les primeres falanges, cada tendó es divideix en dos tires, per permetre el pas del tendó corresponent del flexor llarg comú dels dits; les dues porcions del tendó llavors uneixen i formen un canal estriat per a la recepció del tendó flexor llarg que acompanya.
Finalment, es divideix per segona vegada, i s'insereix als costats de la segona falange a nivell de la seva meitat. El mode de divisió dels tendons del flexor curt dels dits, i de la seva inserció a les falanges, és anàleg a la dels tendons del flexor comú superficial dels dits a la mà.

## Innervació

És mitjançant el nervi plantar medial.

## Variacions

La tira al dit petit pot ocasionalment ser absent, on al seu lloc pot haver-hi un múscul fusiforme petit que sorgeix del tendó flexor llarg o del quadrat plantar.

## Imatges addicionals

* Múscul flexor curt dels dits del peu.
* Ossos del peu dret. Superfície plantar.
* Múscul flexor curt dels dits del peu.
* Secció coronal a través de les articulacions talocrural i astragalocalcània dretes.
# Nankogobinda

Nankogobinda és un gènere d'arnes de la família Crambidae. Conté només una espècie, Nankogobinda artificialis, que es troba a Brasil i Austràlia.

## Referències

* ↑ «GlobIZ search». [Consulta: 25 desembre 2018].
* ↑ "Nankogobinda". Butterflies and Moths of the World. Natural History Museum, London
# Nankana Sahib

Nankana Sahib (en gurmukhi: ਨਨਕਾਣਾ ਸਾਹਿਬ), anteriorment coneguda com a Rai-Bhoi-Di-Talwandi, és una ciutat de la província del Panjab, al Pakistan. Té una població aproximada de 60.000 habitants i es troba a 80 km al sud-oest de Lahore i a 75 km a l'est de Faisalabad.
És considerat un lloc sagrat i històric de gran importància pels sikhs a causa que aquí va néixer Guru Nanak Dev Ji, la figura central del sikhisme. Venen a aquest lloc sikhs de tot el món i és una de les ciutats de més ràpid creixement de Pakistan.

## El Gurdwara Nankana Sahib

El lloc més visitat és la Gurdwara Nankana Sahib, construït en el lloc on es trobava la casa en què va néixer el Guru Nanak Dev Ji. És el més destacable de totes les gurdwares (llocs de culte) que hi ha a la ciutat. Aquí se celebra la festivitat de Guru Nanak Gurpurab, per commemorar el naixement de Guru Nanak Dev Ji, en l'última lluna plena de l'any.

## Enllaços externs

* Turisme Sikh (anglès)
31° 27′ 04″ N, 73° 42′ 11″ E﻿ / ﻿31.451°N,73.703°E﻿ / 31.451; 73.703
# Nastri d'argento 1975

Els Nastri d'argento 1975 foren la 30a edició de l'entrega dels premis Nastro d'Argento (Cinta de plata) que va tenir lloc el 1975.

## Guanyadors
### Millor director

* Luchino Visconti - Gruppo di famiglia in un interno
* Ettore Scola - C'eravamo tanto amati
* Liliana Cavani - Il portiere di notte

### Millor director novell

* Luigi Di Gianni - Il tempo dell'inizio
* Paolo Nuzzi - Il piatto piange
* Luca Ronconi - Orlando furioso

### Millor productor

* Rusconi Film - Gruppo di famiglia in un interno
* Alberto Grimaldi - pel conjunt de la producció
* Rizzoli Film - pel conjunt de la producció

### Millor argument original

* Franco Brusati - Pane e cioccolata
* Paolo e Vittorio Taviani - Allonsanfàn
* Enrico Medioli - Gruppo di famiglia in un interno

### Millor guió

* Agenore Incrocci, Furio Scarpelli i Ettore Scola - C'eravamo tanto amati
* Liliana Cavani i Italo Moscati - Il portiere di notte
* Ruggero Maccari i Dino Risi - Perfum de dona
* Suso Cecchi D'Amico, Enrico Medioli i Luchino Visconti - Gruppo di famiglia in un interno

### Millor actor protagonista

* Vittorio Gassman - Perfum de dona
* Ugo Tognazzi - Romanzo popolare
* Stefano Satta Flores - C'eravamo tanto amati

### Millor actriu protagonista

* Lisa Gastoni - Amore amaro
* Silvana Mangano - Gruppo di famiglia in un interno
* Lea Massari - Allonsanfàn

### Millor actriu no protagonista

* Giovanna Ralli - C'eravamo tanto amati
* Laura Betti - Fatti di gente perbene
* Rina Morelli - Fatti di gente perbene

### Millor actor no protagonista

* Aldo Fabrizi - C'eravamo tanto amati
* Corrado Pani - Fatti di gente perbene
* Michele Placido - Romanzo popolare

### Millor actor debutant

* Renato Pozzetto - Per amare Ofelia
* Al Cliver - Il Saprofita

### Millor actriu debutant

* Claudia Marsani - Gruppo di famiglia in un interno
* Loredana Savelli - La circostanza

### Millor banda sonora

* Giancarlo Chiaramello - Orlando furioso
* Franco Mannino - Gruppo di famiglia in un interno
* Armando Trovajoli - Perfum de dona

### Millor fotografia

* Pasqualino De Santis - Gruppo di famiglia in un interno
* Ennio Guarnieri - Fatti di gente perbene
* Giuseppe Ruzzolini - Il fiore delle mille e una notte

### Millor vestuari

* Gabriella Pescucci - Fatti di gente perbene
* Danilo Donati - Il fiore delle mille e una notte
* Pier Luigi Pizzi - Orlando furioso

### Millor escenografia

* Mario Garbuglia - Gruppo di famiglia in un interno
* Guido Josia - Fatti di gente perbene
* Pier Luigi Pizzi - Orlando furioso

### Millor pel·lícula estrangera

* Luis Buñuel - El fantasma de la llibertat (Le Fantôme de la liberté)
* George Lucas - American Graffiti
* Peter Bogdanovich – Lluna de paper (Paper Moon)

### Millor curtmetratge

* Bruno Bozzetto - Self Service

### Millor productor de curtmetratge

* Istituto Luce - pel conjunt de la producció

## Referències

* ↑ Nastri d'Argento 1975, mymovies.it
* ↑ 1975 a l'Albo d'Oro dels Nastri d'Argento

## Vegeu també

* David di Donatello 1975
# Nastri d'argento 1978

Els Nastri d'argento 1978 foren la 33a edició de l'entrega dels premis Nastro d'Argento (Cinta de plata) que va tenir lloc el 1978.

## Guanyadors
### Millor director

* Paolo i Vittorio Taviani - Padre padrone

### Millor director novell

* Sergio Nuti - Non contate su di noi

### Millor productor

* Rai - pel conjunt de la seva producció

### Millor argument original

* Nanni Moretti - Ecce bombo

### Millor guió

* Maurizio Costanzo, Ruggero Maccari i Ettore Scola - Una giornata particolare

### Millor actor protagonista

* Nino Manfredi - In nome del Papa Re

### Millor actriu protagonista

* Sophia Loren - Una giornata particolare

### Millor actor debutant

* Saverio Marconi - Padre padrone

### Millor actriu no protagonista

* Virna Lisi - Al di là del bene e del male

### Millor actor no protagonista

* Carlo Bagno - In nome del Papa Re

### Millor banda sonora

* Armando Trovajoli - Una giornata particolare

### Millor fotografia

* Armando Nannuzzi - Jesus of Nazareth

### Millor vestuari

* Marcel Escoffier i Enrico Sabbatini - Jesus of Nazareth

### Millor escenografia

* Gianni Quaranta - Jesus of Nazareth
* Lucia Mirisola - In nome del Papa Re

### Millor pel·lícula estrangera

* Fred Zinnemann - Giulia (Julia)

### Director del millor curtmetratge estranger

* Elio Finestauri - Salvos ire salvos venire

### Premi Pietro Bianchi

* Mario Soldati

## Referències

* ↑ Nastri d'Argento 1978, mymovies.it
* ↑ 1978 a l'Albo d'Oro dels Nastri d'Argento

## Vegeu també

* David di Donatello 1978
# Mount Vernon (Nova York)

Mount Vernon és una ciutat del Comtat de Westchester a l'Estat de Nova York dels Estats Units d'Amèrica.

## Demografia

Segons el cens del 2000 Mount Vernon tenia 68.321 habitants, 27.048 habitatges, i 18.432 famílies. La densitat de població era de 5.792,7 habitants per km².
Dels 27.048 habitatges en un 31,1% hi vivien nens de menys de 18 anys, en un 40,9% hi vivien parelles casades, en un 28% dones solteres, i en un 37,2% no eren unitats familiars. En el 30% dels habitatges hi vivien persones soles el 10,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,27.
Per edats la població es repartia de la següent manera: un 25,3% tenia menys de 18 anys, un 8,3% entre 18 i 24, un 31,1% entre 25 i 44, un 22,4% de 45 a 60 i un 12,9% 65 anys o més.
L'edat mitjana era de 36 anys. Per cada 100 dones de 18 o més anys hi havia 76,9 homes.
La renda mitjana per habitatge era de 47.128 $ i la renda mitjana per família de 55.573 $. Els homes tenien una renda mitjana de 41.493 $ mentre que les dones 37.871 $. La renda per capita de la població era de 24.827 $. Entorn de l'11,8% de les famílies i el 13,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Personatges notables

* Denzel Washington. Actor, guionista, director i productor de cinema.
* Arthur Leonard Schawlow (1921-1999) físic, Premi Nobel de Física de l'any 1981.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mount Vernon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Mount Vernon». American Fact Finder. Oficina del Cens dels Estats Units, 12-01-2010.